ระเบียบกรุงเทพมหานครระเบียบกรุงเทพมหานครว่าด้วยการจ่ายเงินอุดหนุนการศึกษาแก่บุคคลภายนอกเพื่อศึกษาในหลักสูตรปริญญาวิศวกรรมศาสตร์พ.ศ.๒๕๔๐[๑] อาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๔ ข้อ๕ ข้อ ๖ ข้อ ๗ และข้อ ๘ แห่งข้อบัญญัติกรุงเทพมหานคร เรื่องการจ่ายเงินอุดหนุนการศึกษาแก่บุคคลภายนอก เพื่อศึกษาในหลักสูตรวิชาชีพที่ขาดแคลนพ.ศ. ๒๕๓๕ ผู้ว่าราชการกรุงเทพมหานครจึงกำหนดระเบียบว่าด้วยการจ่ายเงินอุดหนุนการศึกษาแก่งบุคคลภายนอกเพื่อศึกษาในหลักสูตรปริญญาวิศวกรรมศาสตร์ขึ้นไว้ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยการจ่ายเงินอุดหนุนการศึกษาแก่บุคคลภายนอกเพื่อศึกษาในหลักสูตรปริญญาวิศวกรรมศาสตร์ พ.ศ. ๒๕๔๐ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับ ประกาศหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ให้ปลัดกรุงเทพมหานครรักษาการตามระเบียบนี้และให้มีอำนาจออกประกาศหรือคำสั่งเพื่อปฏิบัติการให้เป็นไปตามระเบียบนี้หมวด๑ข้อความทั่วไปข้อ ๕ให้หลักสูตรปริญญาวิศวกรรมศาสตร์ของทบวงมหาวิทยาลัยหรือมหาวิทยาลัยของรัฐเป็นวิชาชีพที่ขาดแคลนตามข้อบัญญัติกรุงเทพมหานครว่าด้วยการจ่ายเงินอุดหนุนการศึกษาแก่บุคคลภายนอกเพื่อศึกษาในหลักสูตรรวิชาชีพที่ขาดแคลนกรุงเทพมหานครอาจให้เงินอุดหนุนการศึกษาแก่บุคคลภายนอกเพื่อศึกษาในหลักสูตรปริญญาวิศวกรรมศาสตร์ของทบวงมหาวิทยาลัยหรือมหาวิทยาลัยของรัฐตามจำนวนนักศึกษาที่มหาวิทยาลัยของรัฐจัดสรรให้ข้อ ๖ให้หน่วยงานที่ประสงค์จะให้กรุงเทพมหานครให้เงินอุดหนุนการศึกษาแก่บุคคลภายนอกเพื่อศึกษาในหลักสูตรปริญญาวิศวกรรมศาสตร์ทำเรื่องเสนอสถาบันพัฒนาข้าราชการกรุงเทพมหานครโดยให้มีรายละเอียดเกี่ยวกับเหตุผลความจำเป็น สาขาวิชา จำนวนคน และงบประมาณเพื่อเสนอผู้ว่าราชการกรุงเทพมหานครให้ความเห็นชอบหมวด๒คุณสมบัติของผู้สมัครขอรับเงินอุดหนุนการศึกษาและผู้ค้ำประกันข้อ ๗ผู้สมัครขอรับเงินอุดหนุนการศึกษาต้องมีคุณสมบัติ ดังต่อไปนี้(๑) มีอายุไม่เกิน ๓๐ ปีบริบูรณ์ในวันที่สมัคร(๒)เป็นผู้ที่ผ่านการคัดเลือกหรือการสอบคัดเลือกเข้าศึกษาในหลักสูตรปริญญาวิศวกรรมศาสตร์ของทบวงมหาวิทยาลัยหรือมหาวิทยาลัยของรัฐ ในสาขาวิชาที่กรุงเทพมหานครประสงค์จะให้เงินอุดหนุนการศึกษา(๓) ไม่มีภาระผูกพันที่จะต้องทำงานในหน่วยราชการหน่วยงานหรือองค์การของรัฐหรือกับบุคคลอื่นใดเมื่อสำเร็จการศึกษาหลักสูตรปริญญาวิศวกรรมศาสตร์แล้ว(๔)ต้องไม่เป็นผู้ซึ่งอยู่ระหว่างรับทุนอุดหนุนการศึกษาอื่นจากกรุงเทพมหานครข้อ ๘ผู้ค้ำประกันการปฏิบัติตามสัญญาของผู้สมัครขอรับเงินอุดหนุนการศึกษาตามระเบียบนี้ต้องมีคุณสมบัติอย่างหนึ่งอย่างใดดังต่อไปนี้(๑) เป็นข้าราชการระดับ ๕ ขึ้นไป หรือเทียบเท่า(๒) เป็นข้าราชการทหารหรือข้าราชการตำรวจตั้งแต่ระดับพันตรี นาวาตรี นาวาอากาศตรี หรือพันตำรวจตรีขึ้นไป(๓) บิดา หรือมารดาของผู้สมัคร(๔)พี่หรือน้องร่วมบิดาหรือมารดาเดียวกันกับผู้สมัครในกรณีที่ไม่สามารถจัดหาผู้ค้ำประกันที่เป็นบิดาหรือมารดาได้(๕) บุคคลอื่นนอกจาก (๑) (๔)ที่มีฐานะเชื่อถือได้ โดยต้องนำหลักทรัพย์ที่มีมูลค่าไม่น้อยกว่าสามเท่าของเงินอุดหนุนการศึกษาทั้งหมดมาแสดงทั้งนี้ ผู้ค้ำประกันตาม (๑) (๒) (๔) และ (๕)ต้องมีอายุไม่เกิน ๕๐ ปีบริบูรณ์หมวด๓หลักเกณฑ์และวิธีการในการคัดเลือกบุคคลเพื่อรับเงินอุดหนุนการศึกษาข้อ ๙ให้สถาบันพัฒนาข้าราชการกรุงเทพมหานครประสานงานกับมหาวิทยาลัยของรัฐเพื่อให้ผู้ประสงค์จะขอรับเงินอุดหนุนการศึกษายื่นใบสมัครก่อนวันเปิดภาคเรียนภาคแรกของปีการศึกษาแบบใบสมัครดังกล่าวให้สถาบันพัฒนาข้าราชการกรุงเทพมหานครเป็นผู้จัดทำโดยให้มีรายละเอียดที่จำเป็นเกี่ยวกับผู้สมัครและผู้ค้ำประกันข้อ ๑๐ เมื่อมีการยื่นใบสมัครแล้วให้สถาบันพัฒนาข้าราชการกรุงเทพมหานครตรวจสอบคุณสมบัติของผู้สมัครและผู้ค้ำประกันหากมีผู้ยื่นใบสมัครขอรับเงินอุดหนุนการศึกษาเกินกว่าจำนวนที่กรุงเทพมหานครกำหนดให้สถาบันพัฒนาข้าราชการกรุงเทพมหานครร่วมกับผู้มีอำนาจสั่งบรรจุแต่งตั้งตามกฎหมายว่าด้วยระเบียบข้าราชการกรุงเทพมหานครหรือผู้แทนคัดเลือกบุคคลที่สมควรได้รับเงินอุดหนุนการศึกษาเมื่อคัดเลือกได้บุคคลที่สมควรได้รับเงินอุดหนุนการศึกษาแล้วให้สถาบันพัฒนาข้าราชการกรุงเทพมหานครดำเนินการให้มีการทำสัญญาการรับเงินอุดหนุนการศึกษากับผู้ได้รับการคัดเลือกโดยแจ้งรายละเอียดเกี่ยวกับเงินอุดหนุนการศึกษาที่จะต้องจ่ายให้แก่มหาวิทยาลัยและผู้ได้รับการคัดเลือกให้ผู้มีอำนาจสั่งบรรจุและแต่งตั้งทราบเพื่อพิจารณาอนุมัติให้เงินอุดหนุนการศึกษาและลงนามในสัญญาการรับเงินอุดหนุนการศึกษาแทนกรุงเทพมหานครสัญญาการรับเงินอุดหนุนการศึกษาและสัญญาค้ำประกันให้ทำตามแบบท้ายระเบียบนี้หมวด๔วงเงินอุดหนุนการศึกษาและงื่อนไขที่ผู้ได้รับเงินอุดหนุนการศึกษาต้องปฏิบัติข้อ ๑๑ให้หน่วยงานที่ขอเงินอุดหนุนการศึกษาตามระเบียบนี้ดำเนินการเกี่ยวกับการจัดทำคำของบประมาณ และโอนงบประมาณดังกล่าวให้สถาบันพัฒนาข้าราชการกรุงเทพมหานครเพื่อเบิกจ่ายให้แก่มหาวิทยาลัยและผู้ได้รับเงินอุดหนุนการศึกษา และรวมทั้งตรวจสอบติดตามการปฏิบัติตนและผลการศึกษาของผู้ได้รับเงินอุดหนุนการศึกษาโดยใกล้ชิดต่อไปข้อ ๑๒ผู้ได้รับเงินอุดหนุนการศึกษาตามระเบียบนี้จะได้รับเงินค่าใช้จ่ายโดยการเหมาจ่ายให้มหาวิทยาลัยและผู้ได้รับเงินอุดหนุนการศึกษาเป็นรายบุคคลตามจำนวนเงินที่มหาวิทยาลัยกำหนดหมวด๕เบ็ดเตล็ดข้อ ๑๓ในกรณีที่มีเหตุพิเศษสมควรปฏิบัติเป็นอย่างอื่น หรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปประกาศณ วันที่ ๒๔ ธันวาคม พ.ศ. ๒๕๓๙พิจิตต รัตตกุลผู้ว่าราชการกรุงเทพมหานครอัมภิญา/พิมพ์๗กุมภาพันธ์ ๒๕๕๑[๑]ราชกิจจานุเบกษา เล่ม ๑๑๔/ตอนที่ ๑๒ ง/หน้า ๔๐/๑๑ กุมภาพันธ์ ๒๕๔๐